cyanic-selkie/wikianc huggingface dataset:
Κατάλογος των αστικών συναθροίσεων της Ινδίας με πληθυσμό άνω του 1 εκατομμυρίου κατοίκων
Η Ινδία είναι μια χώρα στη Νότια Ασία. Είναι η έβδομη μεγαλύτερη χώρα ανά γεωγραφική έκταση, και η δεύτερη πιο πυκνοκατοικημένη χώρα με πάνω από 1,2 δισεκατομμύρια ανθρώπους. Η Ινδία αποτελείται από είκοσι εννέα πολιτείες και επτά ενωσιακές επικράτειες. Είναι το σπίτι του 17,5% του παγκόσμιου πληθυσμού.
Η πρώτη απογραφή πληθυσμού στη Βρετανική Ινδία πραγματοποιήθηκε το 1872. Από το 1951, πραγματοποιείται απογραφή κάθε 10 χρόνια. Η απογραφή στην Ινδία διεξάγεται από το Γραφείο του Γενικού Ληξιαρχείου και του Επιτρόπου Απογραφής στο Υπουργείο Εσωτερικών και αποτελεί ένα από τα μεγαλύτερα διοικητικά καθήκοντα που έχει αναλάβει μια ομοσπονδιακή κυβέρνηση.
Τα τελευταία στοιχεία για τον πληθυσμό βασίζονται σε στοιχεία της Ινδικής απογραφής του 2011. Η Ινδία έχει 641.000 κατοικημένα χωριά και 72,2% του συνολικού πληθυσμού κατοικεί σε αυτές τις αγροτικές περιοχές. Από αυτά τα 145.000 χωριά έχουν πληθυσμό 500-999 ατόμων. 130.000 χωριά έχουν πληθυσμό 1000 με 1999 ατόμων και 128.000 χωριά έχουν μέγεθος πληθυσμού 200-499 ατόμων. Υπάρχουν 3.961 χωριά που έχουν πληθυσμό 10.000 ατόμων ή περισσότερα. Ο αστικός πληθυσμός της Ινδίας που αποτελεί το 27,8% του πληθυσμού της χώρας ζει σε περισσότερες από 5.100 πόλεις και πάνω από 380 αστικές συναθροίσεις. Στη δεκαετία του 1991-2001, η μετανάστευση στις μεγάλες πόλεις προκάλεσε ταχεία αύξηση του αστικού πληθυσμού. Ο αριθμός των Ινδών που ζουν σε αστικές περιοχές αυξήθηκε κατά 31.2% μεταξύ του 1991 και του 2001. Ωστόσο το 2001 πάνω από το 70% του πληθυσμού ζούσε στις αγροτικές περιοχές. Σύμφωνα με την απογραφή του 2011, στην Ινδία υπήρχαν 27 πόλεις με πληθυσμό άνω του 1 εκατομμυρίου, με τη Βομβάη, το Δελχί και την Καλκούτα να έχουν πληθυσμούς άνω των 10 εκατομμυρίων.
Υπάρχουν 53 αστικές συναθροίσεις στην Ινδία με πληθυσμό 1 εκατομμυρίου κατοίκων ή περισσότερο το 2011 έναντι 35 το 2001. Περίπου το 43% του αστικού πληθυσμού της Ινδίας ζει σε αυτές τις πόλεις. Η Κεράλα έχει προσθέσει έξι νέες αστικές συναθροίσεις άνω του 1 εκατομμυρίου κατοίκων εκτός από το Κότσι, τη μόνη τέτοια περιοχή το 2001.
Εξωτερικοί σύνδεσμοι
Κατηγορία:Πόλεις της Ινδίας
Κατάλογος έργων του Ζαν Φουκέ
Η σελίδα αυτή περιέχει εικονογραφημένο κατάλογο των έργων του Γάλλου ζωγράφου Ζαν Φουκέ (1420 - μεταξύ 1478 και 1481).
Livre d'heures d'Étienne Chevalier
Το «Βιβλίο Ωρών του Etienne Chevalier» είναι ένα χειρόγραφο εικονογραφημένο από τον Φουκέ μεταξύ 1452 και 1460. Ήταν παραγγελία του Étienne Chevalier, θησαυροφύλακα του Καρόλου Ζ΄ της Γαλλίας. Σώζονται μόνο 49 φύλλα από περγαμηνή, με 47 μικρογραφίες, διασκορπισμένα σε μουσεία και βιβλιοθήκες της Ευρώπης και των ΗΠΑ, επειδή από τα τέλη του 18ου αιώνα τα φύλλα του χειρογράφου άρχισαν να κόβονται και να πωλούνται χωριστά.
Antiquités judaïques
Εικονογράφηση του έργου του Φλαβίου Ιωσήπου «Ιουδαϊκές αρχαιότητες». Περί το 1470. Παρίσι, Bibliothèque nationale de France.
Κατηγορία:Κατάλογοι έργων τέχνης
Δώρα Γκουντούρα
Η Δώρα (Θεοδώρα) Γκουντούρα (14 Μαρτίου 1997 ) είναι ελληνίδα ξιφομάχος στο αγώνισμα της σπάθης. Μεταξύ άλλων, έχει κατακτήσει χάλκινα μετάλλια σε παγκόσμια πρωταθλήματα, χρυσό μετάλλιο σε Γκραν Πρι, ασημένια μετάλλια σε Παγκόσμια Κύπελλα,  χάλκινο μετάλλιο σε Πανευρωπαϊκό Πρωτάθλημα όπως και στους Ευρωπαϊκούς Αγώνες  και έχει αναδειχτεί επανειλημμένα πρωταθλήτρια Ελλάδας. Έχει φτάσει μέχρι το Νο 3 της Παγκόσμιας Κατάταξης στην σπάθη γυναικών.
Προκρίθηκε και συμμετείχε στους Ολυμπιακούς Αγώνες του Τόκιο, όπου κατέλαβε την 21η θέση.
Συμμετέχει επίσης στην εθνική ομάδα σπάθης γυναικών, με την οποία έχει λάβει την 6η θέση σε Παγκόσμιο Κύπελλο, την καλύτερη θέση που έχει πάρει ποτέ ελληνική ομάδα σε αντίστοιχη διοργάνωση, την 7η θέση στους 3ους Ευρωπαϊκούς Αγώνες, και την 8η θέση σε Παγκόσμιο Πρωτάθλημα.
Σε συλλογικό επίπεδο υπήρξε αθλήτρια της ΑΕΚ και πλέον είναι αθλήτρια του Α.Ο. Αρίστων Παιανίας.
Πηγές
GKOUNTOURA Theodora ιστότοπος Παγκόσμιας Ομοσπονδίας Ξιφασκίας (FIE)
Παραπομπές
Κατηγορία:Έλληνες αθλητές της ξιφασκίας
Τσάνινγκ Τέιτουμ
Ο Τσάνινγκ Μάθιου Τέιτουμ (Channing Matthew Tatum, 26 Απριλίου 1980) είναι Αμερικανός ηθοποιός και παραγωγός ταινιών. Έκανε το κινηματογραφικό του ντεμπούτο στην δραματική ταινία Coach Carter (2005). Ο γνωστότερος ρόλος του ήταν στην χορευτική ταινία Στα Βήματα του Πάθους (2006), που τον εισήγαγε σε ένα μεγαλύτερο κοινό. Είναι γνωστός από τον πρωταγωνιστικό χαρακτήρα στην ταινία δράσης G.I. Joe: Η Γέννηση της Κόμπρα (2009) και G.I. Joe: Αντίποινα (2013). Παρόλο που οι δυο ταινίες G.I.Joe έλαβαν αρνητικές κριτικές, ήταν επιτυχημένες εμπορικά και απέφεραν πάνω από 300 εκατομμύρια δολάρια στα ταμεία.
Ο Τέιτουμ είναι επίσης γνωστός για τον πρωταγωνιστικό ρόλο στην ταινία Magic Mike (2012) και Magic Mike XXL (2015), στις οποίες έκανε την παραγωγή ; πρωταγωνίστησε στην κωμωδία δράσης 21 Jump Street και 22 Jump Street (2014). Εμφανίστηκε στις ρομαντικές ταινίες Αγαπημένε μου Τζον (2010) και Έρωτας από την Αρχή (2012). Άλλες ταινίες του περιλαμβάνουν τις Διαφορά Στήθους (2006), Το Δίλημμα (2010), White House Down (2013), Foxcatcher (2014), The Hateful Eight (2015), Hail, Caesar! (2016) και Logan Lucky (2017).
Βιογραφία
Ο Τέιτουμ γεννήθηκε και μεγάλωσε στην πόλη Κάλμαν της Αλαμπάμα. Η μητέρα του, Κέι Τέιτουμ (πατρώνυμο: Φάουστ), εργάζεται σε αεροπορική εταιρεία και ο πατέρας του, Γκλεν Τέιτουμ, σε κατασκευαστική εταιρεία. Έχει μια αδερφή, την Πέιτζ. Έχει αγγλική καταγωγή αλλά είναι και γαλλικής, ιρλανδικής, γερμανικής, αμερικανικής καταγωγής.
Η οικογένειά του μετακόμισε στο Πασκαγκούλα του Μισισίπι όταν ο ίδιος ήταν έξι ετών. Μεγάλωσε κοντά στην λίμνη Πασκαγκούλα, όπου έζησε σε ένα αστικό προάστιο.
Ο Τέιτουμ έχει αναφέρει σε συνεντεύξεις του ότι αντιμετώπιζε προβλήματα δυσλεξίας και διαταραχής προσοχής κατά την παιδική και εφηβική του ηλικία, οι οποίες επηρέασαν την σχολική του απόδοση. Μεγαλώνοντας, ο Τέιτουμ ασχολήθηκε αρκετά με τον αθλητισμό και έπαιζε ποδόσφαιρο και μπέιζμπολ ενώ ασχολήθηκε και με τις πολεμικές τέχνες. Ο ίδιος ανέφερε κάποτε ότι "τα κορίτσια αποσπούσαν πάντα την προσοχή του στο σχολείο". Ως παιδί, εξασκούνταν στο κουνγκ φου.
Ο Τέιτουμ πέρασε το μεγαλύτερο μέρος των εφηβικών του χρόνων στην περιοχή Τάμπα και φοίτησε στο γυμνάσιο Gaither. Οι γονείς του ήθελαν μεγαλύτερη προσπάθεια από αυτόν και του έδωσαν την επιλογή να διαλέξει μεταξύ ενός ιδιωτικού λυκείου ή των στρατιωτικών σπουδών ; επέλεξε το καθολικό λύκειο στο Τάμπα από όπου αποφοίτησε το 1998 και ψηφίστηκε ως ο πιο αθλητικός μαθητής. Αργότερα φοίτησε στο κρατικό κολέγιο Glenville της Δυτικής Βιρτζίνια με υποτροφία αλλά τα παράτησε. Επέστρεψε στο πατρικό του και ξεκίνησε να εργάζεται σε διάφορες δουλειές.
Η εφημερίδα Us Weekly ανέφερε ότι εκείνη την περίοδο ο Τέιτουμ εγκατέλειψε την δουλειά ως κατασκευαστής ταρατσών και ξεκίνησε να εργάζεται ως στρίπερ σε ένα τοπικό κλαμπ, με το όνομα "Chan Crawford". Το 2010 είπε σε μια αυστραλιανή εφημερίδα ότι ήθελε να κάνει μια ταινία με θέμα τις εμπειρίες του ως στρίπερ. Εκείνη η ιδέα οδήγησε στην ταινία Magic Mike. Ο Τέιτουμ μετακόμισε στο Μαϊάμι όπου τον ανακάλυψε ένας κυνηγός μοντέλων.
Πρώτα χρόνια
Το 2000 ο Τέιτουμ συμμετείχε ως χορευτής στο βιντεοκλίπ του Ρίκυ Μάρτιν "She Bangs" αφού πρώτα πέρασε από οντισιόν στο Ορλάντο της Φλόριντα ; πληρώθηκε 400 δολάρια. Η καριέρα του στην βιομηχανία της μόδας ξεκίνησε όταν προσελήφθη ως μοντέλο του Αρμάνι και των Abercrombie & Fitch. Σύντομα ξεκίνησε τις τηλεοπτικές διαφημίσεις, κάνοντας σποτάκια για το Mountain Dew και την Pepsi το 2002. Υπέγραψε συμβόλαιο με την Page 305 (Page Parkes Modeling Agency), μια εταιρεία μοντέλων στο Μαϊάμι. Φωτογραφήθηκε από τον Al David για το περιοδικό Vogue και λίγο αργότερα εμφανίστηκε στις κολεξιόν των Abercrombie & Fitch, Nautica, Dolce & Gabbana, Emporio Armani και American Eagle Outfitters. Επελέγη ως ένα από τα "50 Πιο Όμορφα Πρόσωπα" του περιοδικού Tear Sheet τον Οκτώβριο του 2001. Ο Τέιτουμ υπέγραψε συμβόλαιο με την εταιρεία Ford Models της Νέας Υόρκης.
2006-2012
Το 2006 ο Τέιτουμ πρωταγωνίστησε στην ταινία She's The Man μαζί με την Amanda Bynes ; ταινία που θεωρείται το μεγαλύτερο σύγχρονο ριμέικ του ομώνυμου έργου του Σαίξπηρ. Αργότερα την ίδια χρονιά, ο Τέιτουμ πρωταγωνίστησε με την Τζένα Ντιούαν στην ταινία Στα Βήματα του Πάθους, που είναι ο πιο αναγνωρίσιμος ρόλος του. Αν κι έλαβε αρνητικές κριτικές, η ταινία κέρδισε 115 εκατομμύρια δολάρια παγκοσμίως.
Το 2008 ο Τέιτουμ συμπρωταγωνίστηκε με την σκηνοθέτη Kimberly Peirce στην ταινία Stop-Loss, που είχε ως θέμα τους στρατιώτες οι οποίοι επιστρέφουν στην πατρίδα τους μετά τον πόλεμο στο Ιράκ. Επίσης πρωταγωνίστησε στην ταινία Battle in Seattle, σε σκηνοθεσία Stuart Townsend, με θέμα την διαδήλωση το 1999 του Παγκόσμιου Οργανισμού Εμπορίου στο Σηάτλ. Ο Τέιτουμ συμμετείχε στην ταινία μικρού μήκους The Trap, σε σκηνοθεσία της Ρίτα Γουίλσον.
Ο Τέιτουμ και ο Dito Montiel, οι οποίοι συνεργάστηκαν στην ταινία A Guide to Recognizing Your Saints, ξανασυναντήθηκαν στην δραματική ταινία δράσης Fighting σε παραγωγή της Rogue Pictures. Ο Τέιτουμ ενσάρκωσε τον Sean McArthur, έναν νέο άνδρα που έβγαζε τα προς το ζην πλαστογραφώντας εισιτήρια στην Νέα Υόρκη. Αργότερα εμφανίστηκε στην δραματική ταινία Public Enemies του 2009 σε σενάριο/σκηνοθεσία/παραγωγή του Michael Mann, ενσαρκώνοντας τον αμερικανό γκάνγκστερ της δεκαετίας του 1930 Pretty Boy Floyd. Την ίδια χρονιά, ο Τέιτουμ πρωταγωνίστησε ως Duke στην ταινία δράσης G.I. Joe: Η Γέννηση της Κόμπρα, σε παραγωγή της Paramount Pictures, που βασίστηκε στους ήρωες δράσης της Hasbro. Αρχικά δίσταζε να πάρει τον ρόλο καθώς φοβόταν ότι η ταινία θα γινόταν αφορμή για να ξεσπάσει πόλεμος ; ωστόσο, ξεπέρασε την διστακτικότητά του όταν διάβασε το σενάριο. Ενσάρκωσε έναν στρατιώτη στην ταινία Dear John, σε παραγωγή της Screen Gemsfilm, η οποία βασίστηκε στο μπεστ-σέλλερ του Nicholas Sparks. Αργότερα ανέφερε ότι είχε δεχτεί τον ρόλο ώστε να μάθει από τον σκηνοθέτη Lasse Hallström επειδή δεν σπούδασε ποτέ σε δραματική σχολή.
Σε μια συνέντευξη στο περιοδικό Details, δημοσιευμένη στις αρχές του 2012, ο Τέιτουμ δήλωσε ότι θέλει να κάνει την παραγωγή όλων των ταινιών στις οποίες πρωταγωνιστεί, "Δε θέλω πλέον να συμμετέχω σε ταινίες στις οποίες δεν κάνω ο ίδιος την παραγωγή εκτός κι αν είναι μαζί με κάποιον από τους 10 σκηνοθέτες με τους οποίους θέλω να συνεργαστώ" Ο ίδιος, η Τζένα Ντιούαν και ο Reid Carolin υπέγραψαν ένα διετές συμβόλαιο το 2010 με την Relativity Media για την κάθε ταινία που θα έκαναν την παραγωγή. Το 2012 ο Τέιτουμ ήταν ο οικοδεσπότης της εκπομπής Saturday Night Live και εμφανίστηκε σε τέσσερις ταινίες. Συμπρωταγωνίστησε με την Ρέιτσελ ΜακΆνταμς στο θρίλερ δράσης Haywire, The Vow του Steven Soderbergh και στην ταινία 21 Jump Street (η προσαρμογή της τηλεοπτικής σειράς με τον ίδιο τίτλο) μαζί με την Jonah Hill.
Πρωταγωνίστηκε επίσης στην ταινία Magic Mike, μια ταινία με θέμα την οκτάμηνη εμπειρία του ως στρίπερ στην Φλόριντα. Η σκηνοθεσία ήταν του Steven Soderbergh, η παραγωγή ήταν του Τέιτουμ και του Soderbergh και ο Τέιτουμ ενσάρκωσε τον Μάικ. Στην ίδια ταινία συμμετείχαν επίσης οι Matt Bomer, Joe Manganiello και Matthew McConaughey.
2013-σήμερα
Ο Τέιτουμ εμφανίστηκε στην ταινία του Steven Soderbergh Side Effects, με τον Rooney Mara και τον Jude Law.
Ενσάρκωσε τον ρόλο του Conrad S. Hauser/Duke στην ταινία G.I. Joe: Αντίποινα (2009), συνέχεια της ταινίας G.I. Joe: The Rise of Cobra, μαζί με τους Ντουέιν Τζόνσον και Μπρους Γουίλις. Σχεδιασμένη για πρώτη προβολή στις 29 Ιουνίου 2012, η ταινία αναβλήθηκε για τον Μάρτιο του 2013, προκειμένου να γίνει η ταινία 3D και να εισαχθούν περισσότερες σκηνές πάνω στον χαρακτήρα του Τέιτουμ, ο οποίος σκοτώθηκε στην αρχή της σειράς. Ο Τέιτουμ αργότερα ανέφερε ότι δεν ήθελε να εμφανιστεί στην συνέχεια της ταινίας G.I.Joe και ότι ήταν χαρούμενος που ο χαρακτήρας του είχε πεθάνει. Το 2013, επίσης, εμφανίστηκε σε άλλη μια ταινία δράσης, White House Down.
Το 2014 συμπρωταγωνίστηκε με τον Steve Carell στην ταινία Foxcatcher, που ήταν η ιστορία του John du Pont ο οποίος υπέφερε από σχιζοφρένεια και σκοτώθηκε από τον παλαιστή Dave Schultz.
Παραγωγή ταινιών
Ο Τέιτουμ ίδρυσε δυο εταιρείες παραγωγής : 33andOut Productions και Iron Horse Entertainment. Η πρώτη παραγωγή που έκαναν ήταν το ντοκιμαντέρ Earth Made of Glass.
Προσωπική ζωή
Το 2006 ο Τέιτουμ συνάντησε την ηθοποιό Τζένα Ντιούαν στα γυρίσματα της ταινίας Στα βήματα του πάθους. Το ζευγάρι παντρεύτηκε στις 11 Ιουλίου 2009 στο Μαλιμπού της Καλιφόρνια. Έχουν μια κόρη, την Everly Elizabeth Maiselle Tatum, που γεννήθηκε στο Λονδίνο το 2013. Σε μια συνέντευξη στην τηλεοπτική εκπομπή Late Night With David Letterman, ο Τέιτουμ εξήγησε ότι τα μεσαία ονόματα της κόρης του προέρχονται από την γιαγιά της Ντιούαν, Elizabeth, και την δική του γιαγιά, Maiselle.
Στις 2 Απριλίου 2018, μετά από εννέα χρόνια γάμου, το ζευγάρι ανακοίνωσε το διαζύγιό του.
Εξωτερικοί σύνδεσμοι
Κατηγορία:Αμερικανοί χορευτές Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Πρωτόκολλο ανακαλύψεων Cisco
Το Πρωτόκολλο ανακαλύψεων Cisco (Cisco Discovery Protocol, CDP) είναι ένα ιδιόκτητο πρωτόκολλο δικτύων στο Επίπεδο ζεύξης δεδομένων, το οποίο αναπτύχθηκε από τη Cisco Systems και υλοποιείται στις περισσότερες συσκευές δικτύων της Cisco. Χρησιμοποιείται για την κοινοποίηση πληροφοριών ανάμεσα σε άμεσα συνδεδεμένες συσκευές Cisco, όπως την έκδοση του λειτουργικού συστήματος και τη διεύθυνση IP. Μπορεί επίσης να χρησιμοποιηθεί για τη Δρομολόγηση κατ' απαίτηση, μια μέθοδο για περίληψη πληροφοριών δρομολόγησης μέσα στις ανακοινώσεις του CDP, ώστε να μην είναι αναγκαίο κάποιο πρωτόκολλο δρομολόγησης σε μικρά δίκτυα.
Οι συσκευές Cisco στέλνουν ανακοινώσεις CDP στον προορισμό multicast <tt>01-00-0c-cc-cc-cc</tt>, ο οποίος επίσης χρησιμοποιείται και από άλλα πρωτόκολλα της Cisco, όπως το VTP. Από προεπιλογή, οι ανακοινώσεις CDP αποστέλνονται κάθε 60 δευτερόλεπτα από τις διεπαφές της συσκευής που υποστηρίζουν κεφαλίδες Subnetwork Access Protocol (SNAP), όπως οι διεπαφές Ethernet, Frame Relay και Asynchronous Transfer Mode (ATM). Κάθε συσκευή Cisco που υποστηρίζει το CDP αποθηκεύει τις πληροφορίες που λαμβάνει από άλλες συσκευές σε ένα πίνακα, ο οποίος εμφανίζεται με την εντολή show cdp neighbors. Οι πληροφορίες στον πίνακα CDP ενημερώνονται κάθε φορά που λαμβάνεται μια ανακοίνωση, και μηδενίζεται ο χρόνος κατακράτησης για τη συγκεκριμένη καταχώρηση. Ο χρόνος κατακράτησης (από προεπιλογή: 60 δευτερόλεπτα) καθορίζει τη διάρκεια ζωής μιας καταχώρησης μέσα στον πίνακα. Αν δεν ληφθούν ανακοινώσεις από μια συσκευή πριν τη λήξη του χρόνου κατακράτησης, τότε οι πληροφορίες της συσκευής διαγράφονται από τον πίνακα.
Οι πληροφορίες που περιέχονται στις ανακοινώσεις CDP διαφέρουν ανάλογα με τον τύπο της συσκευής και την έκδοση του λειτουργικού συστήματος που αυτή τρέχει. Αυτές οι πληροφορίες μπορεί να περιέχουν την έκδοση του λειτουργικού συστήματος, το όνομα της συσκευής (hostname), όλες τις διευθύνσεις (π.χ. διευθύνσεις IP) που έχουν ρυθμιστεί από όλα τα πρωτόκολλα που λειτουργούν πάνω στη συγκεκριμένη διεπαφή από την οποία στέλνονται οι ενημερώσεις, το αναγνωριστικό της θύρας από την οποία έρχονται οι ανακοινώσεις, τον τύπο και το μοντέλο της συσκευής, τη ρύθμιση duplex, τον τομέα VTP, το εγγενές VLAN, την κατανάλωση ρεύματος (για συσκευές Power over Ethernet, και άλλες πληροφορίες ανάλογα με τη συσκευή. Οι λεπτομέρειες που περιέχονται σε αυτές τις ανακοινώσεις επεκτείνονται εύκολα χάρη στη δυνατότητα χρήσης της μορφής τύπος-μήκος-τιμή (type-length-value, TLV).
Το Φεβρουάριο του 2006, η Hewlett-Packard αφαίρεσε την υποστήριξη για αποστολή CDP από τα προϊόντα της σειράς Procurve τα οποία κυκλοφόρησαν μετά το Φεβρουάριο του 2006, και από όλες τις επόμενες ενημερώσεις του λογισμικού τους. Η λήψη και επεξεργασία πληροφοριών CDP υποστηρίζεται ακόμα. Η υποστήριξη του CDP αντικαταστάθηκε με το Πρωτόκολλο ανακαλύψεων επιπέδου ζεύξης δεδομένων (Link Layer Discovery Protocol), ένα πρότυπο του IEEE το οποίο υλοποιείται από πολλούς κατασκευαστές και είναι λειτουργικά παρόμοιο με το CDP.
Εξωτερικοί σύνδεσμοι
Κατηγορία:Πρωτόκολλα δικτύου Κατηγορία:Δίκτυα υπολογιστών
Εθνική Κινεζικής Ταϊπέι (ποδόσφαιρο ανδρών)
Η εθνική ομάδα ποδοσφαίρου της Κινεζικής Ταϊπέι αποτελεί το αντιπροσωπευτικό συγκρότημα της Δημοκρατίας της Κίνας (Ταϊβάν) και τελεί υπό τον έλεγχο της Ποδοσφαιρικής Ομοσπονδίας Κινέζικης Ταϊπέι. Το όνομα Κινεζική Ταϊπέι δίνεται στην ομάδα από τη FIFA. Είναι μέλος της Ασιατικής Συνομοσπονδίας Ποδοσφαίρου (AFC). Παρόλο που ποτέ δεν έχει προκριθεί σε τελική φάση παγκοσμίου κυπέλλου, έχει φτάσει στα ημιτελικά του Ασιατικού Κυπέλλου Εθνών της AFC.
Στάδιο
Έδρα της ομάδας είναι το Δημοτικό Στάδιο της Ταϊπέι, χωρητικότητας 20.000 θεατών, που βρίσκεται στην Ταϊπέι, όπως και το Εθνικό Στάδιο Καοσιούνγκ, χωρητικότητας 55.000 θεατών, που βρίσκεται στην Καοσιούνγκ.
Σημειώσεις
<references group="σημ."/>
Εξωτερικοί σύνδεσμοι
Κατηγορία:Ποδόσφαιρο στην Ταϊβάν Κινεζικη Ταιπει
Εθνική Οδός 84 (Ελλάδα)
thumb|Το σήμα της Εθνικής Οδού 84. Η Εθνική Οδός 84 (ΕΟ84) είναι εθνική οδός στη Πελοπόννησο. Σύνδεει τη Σπάρτη με τον Μυστρά. Διασχίζει μέρος του νομού Λακωνίας. Έχει μήκος περίπου 5 χιλιόμετρα και κατά τη διαδρομή μπορεί κάποιος να επισκεφθεί τα εξής αξιοθέατα:
84 Κατηγορία:Νομός Λακωνίας
Πάολο Μπόι
Ο Πάολο Μπόι (ιταλικά: Paolo Boi, 1528 – 1598) ήταν Ιταλός σκακιστής. Θεωρείται ότι υπήρξε ένας από τους ισχυρότερους γκρανμαίτρ του 16ου αιώνα.
Βιογραφικά στοιχεία
200px|μικρογραφία|δεξιά|Ο Πάολο Μπόι σε ένα σκίτσο από βρετανικό βιβλίο πριν από το 1898 Ο Πάολο Μπόι γεννήθηκε στις Συρακούσες της Σικελίας και πέθανε στη Νάπολη της Νότιας Ιταλίας. Ο ιστορικός Χ.Τζ.Ρ. Μάρεϊ γράφει ότι πέθανε ενώ είχε δηλητηριαστεί από αντιπάλους του που τον ζήλευαν. Άλλες πηγές λένε ότι έπαθε ένα κρύωμα, ενώ είχε βγει για κυνήγι και στη συνέχεια πέθανε από τις επιπλοκές αυτού του κρυώματος.
Σκακιστική καριέρα
Είχε παίξει πολλές φορές εναντίον του Τζιοβάνι Λεονάρντο ντι Μπόνα στην Ιταλία και οι δύο σκακιστές είχαν θεωρηθεί ως ίσοι σε ισχύ. Στη συνέχεια ο Πάολο Μπόι και ο Τζιοβάνι Λεονάρντο ντι Μπόνα κέρδισαν τον ισχυρότερο σκακιστή της εποχής τους, τον διάσημο Ισπανό γκρανμαίτρ Ρούι Λόπεθ, κατά το πρώτο στην ιστορία γνωστό Διεθνές Τουρνουά Σκακιού, στην Αυλή του Φιλίππου Β΄ της Ισπανίας στη Μαδρίτη, το 1575. Ως εκ τούτου, έγιναν οι ισχυρότεροι σκακιστές της εποχής. Μετά την επιτυχία τους αυτή, οι δύο σκακιστές ταξίδεψαν, αν και χωριστά, για τη Λισαβόνα, όπου δοκίμασαν τη σκακιστική τους ικανότητα εναντίον του Ιλ Μόρο, του περίφημου πρωταθλητή σκακιού του βασιλείου του Δον Σεμπάστιαν της Πορτογαλίας. Και οι δύο τους πέτυχαν και πάλι νίκη εναντίον του Ιλ Μόρο, πρώτος ο Τζιοβάνι Λεονάρντο ντι Μπόνα και σύντομα ακολούθησε και ο Πάολο Μπόι.
Εξωτερικοί σύνδεσμοι
Κατηγορία:Ιταλοί σκακιστές Κατηγορία:Σικελοί
Ματέμα
Η Ματέμα (Αγγλικά ή Σουαχίλι: Matema), είναι Αγροτικό Τμήμα στην Περιοχή Κυέλα (Kyela District), στην Περιφέρεια Μπέυα (Mbeya Region), στη νοτιοδυτική Τανζανία. Η πόλη είναι πρωταρχικά ψαροχώρι με κάποια γεωργική δραστηριότητα. Βρίσκεται στο βορειότερο σημείο της Λίμνης Νυάσα και απέχει (σε ευθεία γραμμή) 90 km νοτιοανατολικά της Μπέυα.
Σύμφωνα με την απογραφή του 2002, ο πληθυσμός στη Ματέμα ήταν 12.391 άτομα, το 2012, αυξήθηκαν σε 17.103 άτομα.
Στη Ματέμα, η Καθολική Επισκοπή της Λουθηρανικής Εκκλησίας έχει σημαντική παρουσία με ξενώνες, μεγάλη κλινική και ένα ιστορικό Λουθηρανικό Οίκο. Μικρότερη παρουσία έχουν επίσης η Ιδρυτική Ευαγγελική Εκκλησία και η Καθολική Εκκλησία.
Από το 2010, η Ματέμα έχει πλέον συνδεθεί με το δίκτυο ηλεκτρικής ενέργειας της TANESCO.
Ένα από τα αξιοθέατα πέριξ της Ματέμα, είναι και οι Καταρράκτες Μουαλάλο (Mwalalo Waterfalls).
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Τμήματα της Τανζανίας Κατηγορία:Τμήματα της Περιφέρειας Μπέυα Κατηγορία:Κατοικημένες περιοχές στην Περιφέρεια Μπέυα
Ποδοσφαιρική Ομοσπονδία Ηνωμένων Αραβικών Εμιράτων
Η Ποδοσφαιρική Ομοσπονδία Ηνωμένων Αραβικών Εμιράτων (αραβικά: الاتحاد الاماراتي لكرة القدم‎, αγγλικά: United Arab Emirates Football Association, UAEFA) είναι το όργανο διοίκησης του ποδοσφαίρου στα Ηνωμένα Αραβικά Εμιράτα. Εδρεύει στο Ντουμπάι και είναι μέλος της AFC. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων των Ηνωμένων Αραβικών Εμιράτων.
Ιστορία
Το 2010, η UAEFA συνεργάστηκε με την Mubadala Development Company για να ξεκινήσει το UAEFA Grassroots Festivals, μια κρατική εκστρατεία για την πρόσληψη και εκπαίδευση νέων παικτών.
Τον Ιούλιο του 2011, υπογράφηκε τριετής συμφωνία χορηγίας με την Panasonic. Τον Ιανουάριο του 2016, η UAEFA υπέγραψε σύμπραξη με την Αμερικανική Ακαδημία Αθλητισμού για να παρασχεθεί στην ομοσπονδία των Εμιράτων πρόγραμμα αδειοδότησης φορέων ποδοσφαιρικών συλλόγων.
Τον Δεκέμβριο του 2016, η UAEFA ανανέωσε τη συνεργασία της με την Ιαπωνική Ποδοσφαιρική Ομοσπονδία.
Διαμάχες
Το Φεβρουάριο του 2017, η UAEFA προειδοποίησε 46 ποδοσφαιριστές (συμπεριλαμβανομένου του Ασαμόα Γκιάν) σχετικά με τα ακατάλληλα χτενίσματα που δεν συμμορφώνονταν με τις κατευθυντήριες γραμμές του Ισλάμ.
Τον Οκτώβριο του 2017, η UAEFA ζήτησε να αναβληθεί το 23ο Αραβικό Κύπελλο του Κόλπου, ενώ επιλύθηκε το ζήτημα με το Κατάρ.
Εξωτερικοί σύνδεσμοι
Ηνωμενα Αραβικα Εμιρατα Κατηγορία:Ποδόσφαιρο στα Ηνωμένα Αραβικά Εμιράτα
Νάρκισσος Ιεροσολύμων
Ο Νάρκισσος Ιεροσολύμων ήταν χριστιανός επίσκοπος Ιεροσολύμων.
Έζησε στα τέλη του 2ου αιώνα, προήδρευσε της «εν Καισαρεία» της Παλαιστίνης Συνόδου και είχε λάβει μέρος στις συζητήσεις περί της εορτής της Ανάστασης του Χριστού (Χριστιανικού Πάσχα). Τιμόταν για την αρετή του και τον σώφρονα βίο του, όταν όμως κατηγορήθηκε από κάποιους ως «δεινώς εγκληματήσας», μη ανεχθείς όμως τις κατηγορίες, κατέφυγε στην έρημο χωρίς να επιστρέψει στην Ιερουσαλήμ την οποία εν τω μεταξύ τρεις επίσκοποι ποίμαιναν αυτήν. Λέγεται ότι πέθανε σε ηλικία 120 ετών.
Η μνήμη του εορτάζεται από την Ανατολική Ορθόδοξη Εκκλησία στις 7 Αυγούστου και από την Καθολική στις 29 Οκτωβρίου.
Κατηγορία:Πατριάρχες Ιεροσολύμων Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Επίσκοποι του 2ου αιώνα Κατηγορία:Επίσκοποι του 3ου αιώνα
Χένρυ Κάμποτ Λοτζ
Ο Χένρυ Κάμποτ Λοτζ (αγγλικά: Henry Cabot Lodge, Jr., 5 Ιουλίου 1902 - 27 Φεβρουαρίου 1985) ήταν Αμερικανός διπλωμάτης και γερουσιαστής.
Βιογραφία
Ο Χένρυ Κάμποτ Λοτζ γεννήθηκε στις 5 Ιουλίου 1902 στο Νάθαν της Μασσαχουσσέτης. Σε ηλικία οκτώ ετών έμεινε ορφανός από πατέρα και την ανατροφή του ανέλαβε ο παππούς του, σύμβουλος του προέδρου Ουίλλιαμ Χάουαρντ Ταφτ και του Θεόδωρου Ρούζβελτ και πρόεδρος της επιτροπής εξωτερικών υποθέσεων της Γερουσίας. Ο Λοτζ αφού αποφοίτησε από τη Νομική Σχολή του Χάρβαρντ το 1924, εργάστηκε ως ανταποκριτής του Κήρυκα-Βήματος της Νέας Υόρκης. Έτσι πήρε συνέντευξη από τον Μπενίτο Μουσολίνι. Παράλληλα τον έλκουν και τα στρατιωτικά και αμυντικά θέματα, οπότε το 1932 εκδίδει το βιβλίο του Η λατρεία της αδυναμίας, «εγκώμιο για την ισχύ των όπλων.» Το 1936 εκλέγεται γεροσιαστής Μασαχουσσέτης με το κόμμα των Ρεπουμπλικανών. Αν και οπαδός του δόγματος του απομονωτισμου τελικά εγκαταλείπει την έδρα του στη Γερουσία και κατατάσσεται στο στρατό.Πολεμά στα μέτωπα της Αφρικής και της Ευρώπης. Με το βαθμό του Συνταγματάρχη βρίσκεται στο επιτελέιο του Ντουάιτ Αϊζενχάουερ
Μετά τη λήξη του πολέμου επανεκλέγεται γερουσιαστής και κατορθώνει να πείσει τον διστακτικό Ντουάιτ Αϊζενχάουερνα κατέλθει στις εκλογές ως υποψήφιος: μάλιστα ήταν οβασικός εμπνευστής του συνθήματος I like Aik (αγαπώ τον Άικ). Στη συνέχεια και μετά την εκλογή του Ντουάιτ Αϊζενχάουερ τον διόρισε αντιπρόσωπο των Η.Π.Α.στα Ηνωμένα Έθνη. Το 1960 το Ρεπουμπλικανικό κόμμα τον έχρισε υποψήφιο για την αντιπροεδρία με υποψήφιο τον Νίξον. Εκτιμώντας την εμπειρία του, ο Κέννεντυ τον τοποθέτησε πρεσβευτή στο Βιετνάμ το 1963. Τον Ιούλιο του 1964 επέστρεψε στις Η.Π.Α. Το 1965 ο Λίντον Τζόνσον τον έστειλε στη Σαϊγκόν,χωρίς ικανοποιητικά αποτελέσματα. Τον Απρίλιο του 1968 εστάλη πρεσβευτής στη Βόννη.
Πηγές
Κατηγορία:Πολιτικοί των ΗΠΑ Κατηγορία:Πρόεδροι του Συμβουλίου Ασφαλείας του ΟΗΕ Κατηγορία:Γερουσιαστές των ΗΠΑ Κατηγορία:Μασαχουσέτη Κατηγορία:Αμερικανοί διπλωμάτες
Σιρά
250px|thumb|Ο βότρυς του σιρά Το σιρά ή σιράζ είναι μια ποικιλία της αμπέλου που χρησιμοποιείται για παραγωγή ερυθρών και ροζ κρασιών, όσο παραδοσιακών ξηρών, τόσο και εμπλουτισμένων κρασιών. Καλλιεργείται σχεδόν σε κάθε χώρα με παρουσία παραγωγής κρασιών. Ωστόσο οι μεγαλύτερες εκτάσεις βρίσκονται στη Γαλλία, Αυστραλία, Ιταλία, ΗΠΑ, Νότια Αφρική, Χιλή, Αλβανια και Αργεντινή. Συνολικά σε όλο τον κόσμο καλλιεργούνται 142.600 εκ.
Τα συνώνυμα της ποικιλίας είναι: Antourenein noir, Candive, Entournerein, Hermitage, Hignin noir, Marsanne noir, Shiraz, Sira, Sirac, Sirah, Syra, and Syrac. 250px|thumb|right|Το φύλλο της αμπέλου
Καταγωγή
Η ποικιλία κατάγεται από την περιοχή του Ροδανού στη Γαλλία. Το 1998 μια μελέτη που διεξήχθη από την ερευνητική ομάδα της Κάρολ Μέρεντιθ στο Τμήμα Αμπελουργίας και Οινολογίας του Πανεπιστημίου της Καλιφόρνια στο Ντέιβις χρησιμοποίησε δακτυλογράφηση DNA και εκτεταμένο υλικό αναφοράς σταφυλιών από τον αμπελουργικό ερευνητικό σταθμό στο Μονπελιέ της Γαλλίας και κατέληξε στο συμπέρασμα ότι το σιρά είναι ο απόγονος των ποικιλιών σταφυλιών Ντουρέζα (πατέρας) και Μοντιέζ μπλανς (μητέρα).
Παραπομπές
Κατηγορία:Διεθνείς ποικιλίες σταφυλιών
Σπαναίικα Αρκαδίας
Είναι χτισμένο στις πλαγιές του Ταυγέτου σε υψόμετρο 643 μ κοντά και βόρεια της Μονής Αμπελάκη. Οι λιγοστοί μόνιμοι κάτοικοι ασχολούνται με την γεωργία και την κτηνοτροφία. Κατά την απογραφή του 2011 το χωριό είχε 21 κατοίκους. Κοντά στον οικισμό περνά ο αυτοκινητόδρομος Τρίπολης-Σπάρτης Α7.
Παραπομπές
Κατηγορία:Χωριά του νομού Αρκαδίας Κατηγορία:Δήμος Μεγαλόπολης
Μεσσαπική γλώσσα
Η μεσσαπική γλώσσα είναι αρχαία εξαφανισμένη γλώσσα η οποία ήταν σε χρήση στην περιοχή της Απουλίας στην νοτιοανατολική ιταλική χερσόνησο κατά τον 6ο με 1ο αιώνα π.Χ., και ομιλούνταν από τις ιαπυγικές φυλές των Μεσσαπίων, Πευκέτιων, και Δαύνιων. Διασώζονται περίπου 300 επιγραφές στην γλώσσα αυτή, κυρίως τοπωνύμια, ενώ έχει προταθεί πως ενδεχομένως σχετίζεται με τις ιλλυρικές γλώσσες χωρίς κάτι τέτοιο να έχει επιβεβαιωθεί. Εξαφανίστηκε μετά την κατάκτηση της περιοχής από την Ρωμαϊκή Δημοκρατία τον 1ο αιώνα π.Χ. και οι κάτοικοι της περιοχής ενσωματώθηκαν σε αυτή.
Περιγραφή
Η γλώσσα θεωρείται ινδοευρωπαϊκή, αλλά όχι ιταλική. Η σύνδεση της γλώσσας με τις ιλλυρικές γλώσσες, έγινε βάσει των μαρτυριών των Ρωμαίων ιστορικών πως ο λαός των Μεσσαπίων προέρχονταν από την περιοχή της Ιλλυρίας, ωστόσο το πολύ μικρό σώμα κειμένων που διασώζεται στις ιλλυρικές γλώσσες κάνει την υπόθεση αυτή να αποτελεί απλώς εικασία καθώς η γλωσσολογική ανάλυση δεν είναι εφικτή.
Για την γραφή της, γινόταν χρήση του τοπικού ελληνικού αλφαβήτου. Η πιο γνωστή επιγραφή στην γλώσσα αυτή είναι ο λεγόμενος χάρτης του Σολέτο, επιγραφή σε θραύσμα αγγείου του 500 π.Χ. στην οποία περιέχονται λέξεις στην μεσσαπική και την ελληνική γλώσσα, και αναπαριστάται η γεωγραφική τοποθεσία της χερσονήσου του Σαλέντο μαζί με τις τοποθεσίες των πόλεων της περιοχής, εκ των οποίων ο Τάραντας είναι γραμμένος με την ελληνική του ονομασία (ΤΑΡΑΣ) ενώ οι υπόλοιπες πόλεις με τις μεσσαπικές. Θεωρείται ο παλαιότερος γνωστός γεωγραφικός χάρτης που διασώζεται στην Ευρώπη, αν και η γνησιότητα του έχει αμφισβητηθεί.
Σχετική βιβλιογραφία
Κατηγορία:Αρχαίες γλώσσες
Σκαμνός Φθιώτιδας
O Σκαμνός είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.
Γεωγραφία - Ιστορία
O Σκαμνός βρίσκεται στα νοτιοδυτικά όρια του πρώην νομού με την Περιφερειακή Ενότητα Φωκίδας, στις νοτιοανατολικές πλαγιές του όρους Οίτη σε υψόμετρο 560 μέτρα και σε απόσταση 27 χλμ. Ν. από τη Λαμία. To χωριό είναι κτισμένο δίπλα στην ΕΟ Λιβαδειάς - Λαμίας, ανάμεσα στο Ελευθεροχώρι (Β.) με τον Άνω Μπράλο (ΝΑ.) και έχει θέα από βορρά προς νότο την οροσειρά της Οίτης, την Γκιώνα και τον Παρνασσό. Η γεωγραφική θέση του (διάσελο) αποτελεί πέρασμα από αρχαιοτάτων χρόνων και ως οικισμός υπάρχει από την εποχή της Τουρκοκρατίας. Οφείλει το όνομά του στις σκαμνίες = άγριες Μουριές και από τον 13ο αιώνα το χωριό είχε το προνόμιο εκτροφής μεταξοσκώληκα.
Γέφυρα της Παπαδιάς
Στα δυτικά και προς τον γειτονικό οικισμό Οίτη βρίσκεται η ιστορική σιδηροδρομική Γέφυρα της Παπαδιάς που είναι η υψηλότερη στην Ελλάδα με ύψος 99 μέτρα. Η αποπεράτωση και τα εγκαίνια λειτουργίας της γέφυρας έγιναν το 1905 και η κατασκευή της θεωρήθηκε για εκείνη την εποχή το σπουδαιότερο και μεγαλύτερο τεχνικό έργο. Από τον Σκαμνό ξεκινά σήραγγα που καταλήγει στην περιοχή του Μπράλου.
Εξωτερικοί σύνδεσμοι
Κατηγορία:Δήμος Λαμιέων Κατηγορία:Χωριά του νομού Φθιώτιδας
Κακοκαιρία
Άνοιξη
Τους εαρινούς μήνες, οι κακοκαιρίες σχετίζονται συνήθως με καταιγίδες που εστιάζονται στις παραθαλάσσιες περιοχές και, προϊούσης της εποχής, σε ηπειρωτικές περιοχές. Χιονοπτώσεις μπορούν να λάβουν χώρα στις αρχές της άνοιξης σε εκτεταμένες εκτάσεις, αλλά τον Απρίλιο και το Μάιο επηρεάζουν συνηθέστατα τις ηπειρωτικές και δη τις ορεινές περιοχές της Ελλάδας. Στις αρχές της εποχής αυτής, παρατηρείται μερικές φορές παγετός, συνηθέστατα δε στις ηπειρωτικές περιοχές.
Καλοκαίρι
Τους θερινούς μήνες, οι κακοκαιρίες σχετίζονται συνηθέστατα με καταιγίδες και χαλαζοπτώσεις που μπορεί να επιφέρουν καταστροφές στις καλλιέργειες. Το χιόνι είναι εξαιρετικά σπάνιο και επισκέπτεται αποκλειστικά τις υψηλότερες ορεινές περιοχές.
Φθινόπωρο
Τους φθινοπωρινούς μήνες συμβαίνουν συχνά κακοκαιρίες με παρατεταμένες βροχοπτώσεις και, συνήθως στα ορεινά, χιονοπτώσεις. Καταιγίδες πλήττουν αρχικά βασικά τις ηπειρωτικές περιοχές και, προϊούσης της εποχής, τις παραθαλάσσιες περιοχές.
Χειμώνας
Τους χειμερινούς μήνες μπορεί να παρατηρηθεί οποιοδήποτε είδος κακοκαιρίας που μπορεί να επηρεάσει μία περιοχή, είτε με ισχυρές βροχοπτώσεις, είτε με χαλαζοπτώσεις (αποκλειστικά στις παραθαλάσσιες περιοχές όμως), είτε με χιονοπτώσεις και παγετό. Στα ορεινά ο καιρός είναι άστατος, δηλαδή την μια μέρα μπορεί να βρέχει και την άλλη να χιονίζει. Ειδικότερα στην Αττική, οι βροχοπτώσεις είναι πιο συχνές, αλλά κάποιες φορές τον χειμώνα χιονίζει ξαφνικά, και συχνά με άνεμο, προκαλώντας πολλά προβλήματα.
Συνοπτικές συνθήκες σχετιζόμενες με κακοκαιρίες
Σχετίζονται συνηθέστατα με την ύπαρξη βαρομετρικού χαμηλού που έχει το κέντρο του, σε γενικές γραμμές, νότια από την περιοχή ενδιαφέροντος. Όσο πιο αργή η κίνηση του χαμηλού και όσο καλύτερη η «υποστήριξη» στην μέση και ανώτερη τροπόσφαιρα από τον αεροχείμαρρο, τόσο πιο παρατεταμένα τα φαινόμενα. Όταν χιονίζει στην Αθήνα, το κέντρο του βαρομετρικού χαμηλού είναι συνηθέστατα μεταξύ των Κυκλάδων, του νομού Σάμου και των Δωδεκανήσων, ενώ στα Βαλκάνια υπάρχει ισχυρός ή καταρρέων αντικυκλώνας. Μερικές φορές, αντί του ευρωπαϊκού αντικυκλώνα, υπάρχει ο Σιβηρικός αντικυκλώνας που δίνει έξαρση νοτιοανατολικά, προς την Ανατολική Ευρώπη. Σε γενικές γραμμές, οι άνεμοι βόρειας-βορειοανατολικής συνιστώσας «φέρνουν» το περισσότερο χιόνι στην Αττική. Άνεμοι με περισσότερο ανατολική συνιστώσα «φέρνουν» περισσότερο χιόνι στη Φθιώτιδα, ή την ΝΑ Θεσσαλία και την Χαλκιδική, εφόσον το κέντρο του χαμηλού βρίσκεται αρκετά Νότια (π.χ. Πελοπόννησος) για να επηρεαστεί η Βόρεια χώρα. Όταν όμως το χαμηλό βρίσκεται στο Βόρειο Αιγαίο ή στο Κεντρικό (Κυκλάδες), τότε πολλές φορές σημειώνονται ισχυρές χιονοπτώσεις στα πεδινά της Βόρειας Ελλάδας ή και της Κεντρικής Ελλάδας ανάλογα, σε συνδυασμό με σφήνα αντικυκλώνα στα Βαλκάνια - τότε η Θεσσαλονίκη βλέπει χιόνι. Βόρειοι ή βορειοδυτικοί άνεμοι μπορούν να φέρουν χιόνι στις βόρειες Σποράδες και στα νησιά του Αιγαίου.
Εθνική Σρι Λάνκα (ποδόσφαιρο ανδρών)
Η Εθνική Σρι Λάνκα εκπροσωπεί τη Σρι Λάνκα στο διεθνές ποδόσφαιρο. Ελέγχεται από την Ποδοσφαιρική Ομοσπονδία Σρι Λάνκας. Έδρες της ομάδας είναι τα Sugathadasa Stadium και Kalutara Stadium. Μέχρι το 1972 ήταν γνωστή με την ονομασία Εθνική Κεϋλάνης και μετονομάστηκε σε Εθνική Σρι Λάνκας μετά την μετονομασία της χώρας. Είναι μέλος στην Ασιατική Συνομοσπονδία Ποδοσφαίρου. Ποτέ δεν έχει προκριθεί σε τελική φάση είτε στο Παγκόσμιο Κύπελλο Ποδοσφαίρου είτε στο Ασιατικό Κύπελλο Εθνών Ποδοσφαίρου.
Εξωτερικοί σύνδεσμοι
Κατηγορία:Ποδόσφαιρο στη Σρι Λάνκα Σρι Λανκα
Ο Τιμωρός (ταινία, 2004)
Ο Τιμωρός (πρωτότυπος αγγλικός τίτλος: The Punisher) είναι Αμερικανική ταινία δράσης του 2004 βασισμένη στον χαρακτήρα των Marvel Comics Punisher, σε σκηνοθεσία από τον Τζόναθαν Χένσλιχ από σενάριο των Χένσλιχ και Μάικλ Φρανς. Πρωταγωνιστούν οι Τόμας Τζέιν και Τζον Τραβόλτα.
Ο Τιμωρός κυκλοφόρησε στις 16 Απριλίου του 2004, από την Lionsgate Films. Εισέπραξε $54 εκατομμύρια παγκοσμίως απέναντι από έναν προϋπολογισμό $33 εκατομμυρίων,  και έλαβε αρνητικά σχόλια από τους κριτικούς. Ένα reboot με τίτλο Ο Τιμωρός: Ζώνη Πολέμου κυκλοφόρησε το 2008.
Εξωτερικοί σύνδεσμοι
Κατηγορία:Ταινίες του 2004 Κατηγορία:Ταινίες Punisher Κατηγορία:Αμερικανικές ταινίες δράσης Κατηγορία:Ταινίες γυρισμένες στη Φλόριντα Κατηγορία:Reboots ταινιών Κατηγορία:Ταινίες παραγωγής Lions Gate Entertainment Κατηγορία:Ταινίες σε παραγωγή Άβι Άραντ Κατηγορία:Ταινίες βασισμένες σε κόμικς της Marvel Κατηγορία:Αγγλόφωνες ταινίες Κατηγορία:Αμερικανικές ταινίες
Ρέτζι Λιντς
Ο Ρέτζι Λιντς (γεννήθηκε στις 30 Νοεμβρίου 1994) είναι Αμερικανός καλαθοσφαιριστής του Ηρακλή της Ελληνικής Α1 Κατηγορίας. Έπαιξε κολεγιακό μπάσκετ για τους Μινεσότα Γκόλντεν Γκόφερς. Πήρε μεταγραφή από το Ιλινόις Στέιτ το 2015 και αδράνησε την περίοδο 2015–16. Το 2016, ξεκίνησε ως σέντερ για τους Γκόφερς και κέρδισε τον τίτλο του Καλύτερου Αμυντικού Παίχτη της Χρονιάς του Μπιγκ Τεν αφού σημείωσε το υψηλό μίας χρονιάς των Γκόφερς σε τάπες με 114.
Επαγγελματική Σταδιοδρομία
Στις 20 Ιουλίου 2018, ο Λιντς υπέγραψε με την εσθονική ομάδα Κάλεβ/Κράμο. Είχε κατά μέσο όρο 7,2 πόντους, 4,5 ριμπάουντ και 2,5 τάπες. Πέρασε την περίοδο 2019-20 για την ομάδα της Α2 Ιταλίας Ουράνια Μπάσκετ Μιλάνο, έχοντας κατά μέσο όρο 11,3 πόντους και 6,5 ριμπάουντ και 3,0 τάπες ανά παιχνίδι. Στις 16 Αυγούστου 2020, ο Λίντς υπέγραψε τριετές συμβόλαιο με τη Λοκομοτίβ Κουμπάν της VTB Λίγκας και του EuroCup. Στις 11 Αυγούστου 2021, ο Λιντς υπέγραψε με τον Ηρακλή της Ελληνικής Α1 Κατηγορίας.
Εξωτερικοί σύνδεσμοι
Κατηγορία:Καλαθοσφαιριστές Λοκομοτίβ Κουμπάν Κατηγορία:Σέντερ Κατηγορία:Αμερικανοί καλαθοσφαιριστές
Φωνόνιο
Το φωνόνιο (phonon) στη Φυσική (και ιδιαίτερα στην Φυσική Στερεάς Κατάστασης), είναι το κβάντο (ελάχιστο διακριτό πακέτο) ενέργειας που μπορεί να μεταφερθεί σε ένα στερεό κρύσταλλο, με μηχανικές ταλαντώσεις των ατόμων του, και αντιστοιχεί στη μηχανική ταλάντωση του ελάχιστου ταλαντωτή του κρυσταλλικού πλέγματος. Για μονοατομικό κρύσταλλο ο ελάχιστος ταλαντωτής είναι το ένα άτομο.
Το φωνόνιο είναι το αποτέλεσμα της μικρότερης δυνατής ταλάντωσης του κρυσταλλικού πλέγματος που μεταφέρει ενέργεια από άτομο σε άτομο. Ανάλογα με τον τρόπο που μελετάμε τα αποτελέσματα της συμπεριφοράς του κρυστάλλου, το φωνόνιο εμφανίζεται είτε σαν σωματίδιο με ορμή (μάζα και ταχύτητα) είτε σαν κύμα.
Τις ιδιότητες σωματιδίου (σχήμα, θέση, ορμή) τις εμφανίζουν και ομάδες φωνονίων που βρίσκονται σε συνοχή, διατηρώντας το σχήμα της κατανομής τους στο χώρο, ενώ οδεύουν μέσα στον κρύσταλλο. Το συμπαγές αυτό «νέφος» ή «πακέτο» φωνονίων, που υπό προϋποθέσεις η επαλληλία των φωνονίων διατηρεί το «σχήμα» του, την ορμή και την ενέργειά του, αποδίδεται επίσης ως φωνόνιο.
Το φωνόνιο είναι ένα ιδεατό σωματίδιο που εμφανίζει μετρήσιμες ιδιότητες κανονικού σωματιδίου και υπάρχει ως η μεταβολή (τοπική συμπύκνωση και αραίωση) του περιβάλλοντος στο οποίο αναδύεται.
Οι ταλαντώσεις του κρυσταλλικού πλέγματος
Ένα στερεό που δε στηρίζεται κάπου και διεγείρεται ώστε στιγμιαία να παραμορφωθεί ελαστικά, ταλαντώνει σε ιδιοσυχνότητες, αναπτύσσει δηλαδή στάσιμα κύματα (τρόπους ταλάντωσης) με μήκος κύματος υποπολλαπλάσιο των διαστάσεων του στερεού. Για μια ράβδο, που την εξετάζουμε σαν να έχει μόνο μία διάσταση (μήκος), τα στάσιμα κύματα που αναπτύσσονται σε αυτήν μπορούν να έχουν μήκος κύματος όσο το μήκος της ράβδου ή όσο το μισό του μήκους της, το ένα τρίτο του μήκους της, το ένα τέταρτο, κλπ. Το φωνόνιο σε κάποιο στερεό είναι το μικρότερο στάσιμο κύμα που μπορεί να αναπτυχθεί μέσα εκεί και αντιστοιχεί στην ταλάντωση του μικρότερου ταλαντωτή. Αν το στερεό είναι μέταλλο για παράδειγμα ο μικρότερος ταλαντωτής είναι το ένα άτομο και το μήκος κύματος που αντιστοιχεί στο φωνόνιο είναι δύο φορές η απόσταση  μεταξύ δύο γειτονικών ατόμων του κρυστάλλου. Έτσι, στο φωνόνιο μιας ιδανικά λεπτής μεταλλικής ράβδου αντιστοιχεί ο κυματαριθμός    με
Ο ρόλος του φωνονίου στο σχηματισμό και τη διάδοση του ήχου στα στερεά
Το φωνόνιο είναι το μικρότερο πακέτο ενέργειας, με μορφή κύματος, που προστίθεται ή αφαιρείται για να μορφώσει έναν ήχο που ταξιδεύει μέσα σε ένα στερεό. Ο ήχος είναι αποτέλεσμα της επαλληλίας κυμάτων που μπορούν και αναπτύσσονται στο στερεό ως «κανονικοί τρόποι» ταλάντωσής του.
Για τον προσεγγιστικό υπολογισμό του φωνονίου θεωρούμε όχι άπειρο, αλλά πεπερασμένο το μήκος του κρυστάλλου και αντίστοιχα όχι άπειρο αλλά πεπερασμένο τον αριθμό \ N  των ατόμων του στη μελετούμενη διάσταση. Για κάθε κανονικό τρόπο ταλάντωσης, ο κυματαριθμός της ταλάντωσης λαμβάνει διακριτές τιμές    με      όπου      η απόσταση μεταξύ των γειτονικών ατόμων του πλέγματος.
Το φωνόνιο αντιστοιχεί στον κανονικό τρόπο ταλάντωσης με το μικρότερο μήκος κύματος που μπορεί να αναπτυχθεί και να διαδοθεί μέσα στον κρύσταλλο. Κάθε κανονικός τρόπος ταλάντωσης, με τη σειρά του, αναλύεται και περιγράφεται ως επαλληλία φωνονίων. Ο ήχος, τελικά, μπορεί να περιγραφεί ως επαλληλία φωνονίων.
Τα φωνόνια που μελετώνται στους κρυστάλλους ταξιδεύουν με ηχητικές (κλασικές) ταχύτητες, πολύ μικρότερες δηλαδή της ταχύτητας του φωτός. Στην ουσία καθορίζουν την ταχύτητα διάδοσης του ήχου μέσα στα στερεά.
Άλλοι ρόλοι και ιδιότητες
Τα φωνόνια παίζουν σημαντικό ρόλο στη θερμική αγωγιμότητα στα υλικά ως φορείς ενέργειας μέσα σε αυτά. Μεταφέροντας ενέργεια ακόμη αλλάζουν τη θερμοκρασία των αγωγών άρα και την ηλεκτρική αντίστασή τους. Επίσης με την αύξηση της θερμοκρασίας αλλάζουν οι ενδοατομικές αποστάσεις και αλλάζει και το φωνόνιο. Φαίνεται πως παίζουν σημαντικό ρόλο στο φαινόμενο σήραγγος με εφαρμογές στους ημιαγωγούς, στις μετρήσεις απεικόνισης επιφανειών από σαρωτικά μικροσκόπια σήραγγος κλπ.
Υπεραγωγιμότητα
μικρογραφία|200px|[[Υπεραγωγιμότητα: η επαλληλία των φωνονίων, ο τρόπος ταλάντωσης του κρυστάλλλου (μπλε), δημιουργεί σε χαμηλές θερμοκρασίες συνθήκες ώστε τα ηλεκτρόνια να ταξιδεύουν σε ζεύγη.]] Ιδιαίτερο ρόλο έχει το φωνόνιο σε όλα τα είδη του φαινομένου της υπεραγωγιμότητας, η οποία εμφανίζεται σε χαμηλές θερμοκρασίες που τα άτομα στον κρύσταλλο ταλαντώνουν ελάχιστα. Στην περίπτωση που η υπεραγωγιμότητα οφείλεται στο μηχανισμό των bipolaron, η ελαστική παραμόρφωση του κρυστάλλου (έλξη των θετικών ιόντων του) από ένα διερχόμενο ηλεκτρόνιο το οποίο παρασύρεται από ηλεκτρεγερτική δύναμη, α) δημιουργεί συνθήκες που ο τρόπος ταλάντωσης του πλέγματος περικλείει και «δένει» τα ηλεκτρόνια σε ζεύγη που ταξιδεύουν μαζί με την ταλάντωση του κρυσταλλικού πλέγματος και β) η ταλάντωση του πλέγματος αυτή που συνοδεύει το ζεύγος ηλεκτρονίων, περιγραφόμενη ως νέφος φωνονίων, προσδίδει στα ηλεκτρόνια ορμή με αποτέλεσμα το ρεύμα τους να μπορεί να διατηρείται επ' άπειρον ακόμα και μετά την απομάκρυνση της ηλεκτρεγερτικής δύναμης.
Αναφορές
Κατηγορία:Φυσική στερεάς κατάστασης Κατηγορία:Κβαντική μηχανική Κατηγορία:Μποζόνια Κατηγορία:Φαινόμενα σωμάτια
Πρωτάθλημα Αθήνας πετοσφαίρισης ανδρών 1926
μικρογραφία|δεξιά|250px| Η προκήρυξη του 2ου πρωταθλήματος βόλεϊ, εφ. "Βραδυνή", 4/1/1926. Το 2ο Πρωτάθλημα Αθήνας βόλεϊ του Πανιωνίου έγινε το 1926 με την άδεια του ΣΕΓΑΣ. Μετείχαν 9 ομάδες (6 σωματεία και 3 σχολές) και νικητής αναδείχθηκε το Διδασκαλείο Γυμναστικής (η μετέπειτα "Γυμναστική Ακαδημία") που κατέκτησε το τριετές επαμειβόμενο κύπελλο του Πανιωνίου. Εκτός από το πρωτάθλημα συλλόγων/σχολών ο σύλλογος διοργάνωσε επίσης σχολικά πρωταθλήματα γυμνασίων, σχολαρχείων και για πρώτη φορά στην Ελλάδα πρωτάθλημα γυναικών.
Πρωτάθλημα συλλόγων και σχολών
Το δεύτερο πρωτάθλημα βόλεϊ του Πανιωνίου διεξήχθη από 31 Ιανουαρίου ως 28 Μαρτίου 1926 στο Παναθηναϊκό Στάδιο και το γυμναστήριο του Εθνικού Αθηνών. Σύμφωνα με την προκήρυξη δικαίωμα συμμετοχής είχαν "πάντες οι εν Αθήναις και Πειραιεί και περιχώροις εδρεύοντες Γυμν. Σύλλογοι ανεγνωρισμένοι υπό του ΣΕΓΑΣ, το Εθνικόν Πανεπιστήμιον, το Διδασκαλείον Γυμνασιτκής, αι Στρατιωτικαί και Ναυτικαί Σχολαί και ομάδες συλλόγων άλλων πόλεων της Ελλάδος ή Ελλήνων του εξωτερικού". Δεν είναι γνωστό το σύστημα διεξαγωγής. Οι τελικοί των πρωταθλημάτων πραγματοποιήθηκαν την Κυριακή 28 Μαρτίου 1926 στο Στάδιο, με μεγάλη επισημότητα, παρουσία εκπροσώπων της πολιτείας, αθλητικών, εκπαιδευτικών και πανεπιστημιακών αρχών.
Πρωτάθλημα Γυμνασίων
1. Στ΄ Γυμνάσιο Αθηνών (Νέου Κόσμου) με γυμναστή τον Εμμ. Μπαμιέρο.
3. Γ΄ Γυμνάσιο Αθηνών
Πρωτάθλημα Ελληνικών Σχολείων
Ειδικό πρωτάθλημα Ελληνικών Σχολείων (ή Β΄ κατηγορίας): Η παρότρυνση της πολιτείας προς τους διευθυντές των σχολείων να πάρουν μέρος στο πρωτάθλημα βόλεϊ του Πανιωνίου, είχε ως συνέπεια να δηλώσουν συμμετοχή και Ελληνικά σχολεία (σχολαρχεία). Για να μην αποθαρρύνει το όψιμο ενδιαφέρον ο Πανιώνιος αποφάσισε να διοργανώσει και δεύτερο σχολικό πρωτάθλημα για τους μικρότερους μαθητές των σχολαρχείων (ελληνικών σχολείων), το οποίο ονόμασε "Ειδικό πρωτάθλημα Ελληνικών Σχολείων (ή Β΄ κατηγορίας)". Ως ημερομηνία έναρξης αρχικά ορίστηκε η 21η Φεβρουαρίου. Όμως, λόγω καθυστερημένων δηλώσεων μετατέθηκε για τις 3 Απριλίου.
Οι αγώνες ολοκληρώθηκαν στις 11 Απριλίου και συμμετείχαν πέντε Ελληνικά Σχολεία της Αθήνας: 3ο, 9ο, 13ο, 15ο και το Πρότυπο Ελληνικό Σχολείο.
Παραπομπές
Κατηγορία:Πανιώνιος Σμύρνης Ανδρων Κατηγορία:Πετοσφαίριση το 1926
Εθνική Σουρινάμ (ποδόσφαιρο ανδρών)
Κατηγορία:Ποδόσφαιρο στο Σουρινάμ Σουριναμ
Βίκτωρ Αμεδαίος Γ΄ της Σαρδηνίας
Ο Βίκτωρ Αμεδαίος Γ΄ (Vittorio Amedeo III di Savoia, 26 Ιουνίου 1726 - 16 Οκτωβρίου 1796) ήταν Βασιλιάς της Σαρδηνίας και Δούκας της Σαβοΐας (1773 - 1796). Παρά το γεγονός ότι ήταν πολιτικά συντηρητικός, διεξήγαγε πολυάριθμες διοικητικές μεταρρυθμίσεις μέχρι την κήρυξη του πολέμου στην επαναστατική Γαλλία το 1792. Υπήρξε ο πατέρας τριών βασιλέων της Σαρδηνίας.
Βιογραφία
Ο Βίκτωρ Αμεδαίος Μαρία γεννήθηκε στο Βασιλικό Παλάτι του Τορίνο στις 26 Ιουνίου 1726 και ήταν γιος του Καρόλου Εμμανουήλ Γ΄ της Σαρδηνίας και της Πολυξένης της Έσσης-Ρότενμπουργκ. Η εκπαίδευσή του ανατέθηκε στον καρδινάλιο Τζατσίντο Σιτζισμόντο Τζέρντιλ με ιδιαίτερη έμφαση στον στρατιωτικό τομέα. Ως νέος πρίγκιπας περιβαλλόταν με διανοούμενους και υπουργούς, πολλοί από τους οποίους ήρθαν σε εξέχουσα θέση κατά την μετέπειτα βασιλεία του.
Νυμφεύτηκε την Μαρία Αντωνία Φερδινάνδη των Βουρβόνων, νεότερη κόρη του Φιλίππου Ε΄ της Ισπανίας και της Ελισάβετ Φαρνέζε. Παντρεύτηκαν στις 31 Μαΐου 1750 στο Ουλξ και απέκτησαν δώδεκα παιδιά. Ο γάμος αυτός χρησιμοποιήθηκε για την ενίσχυση των σχέσεων μεταξύ της Μαδρίτης και του Τορίνο, καθώς τα δύο βασίλεια είχαν ακολουθήσει αντίπαλα στρατόπεδα στον πόλεμο της αυστριακής διαδοχής.
Όταν ο Βίκτωρ Αμεδαίος Γ΄ ανέβηκε στο θρόνο το 1773 άρχισε να εργάζεται πάνω σε γραφειοκρατικά και στρατιωτικά θέματα, που απασχολούσαν το βασίλειο. Ήταν καχύποπτος για οτιδήποτε καινοτόμο. Ωστόσο, υλοποίησε πολλά δημόσια έργα και κατέβαλε μεγάλη προσοχή σε θέματα της διοίκησης και του στρατού.
Λίγες εβδομάδες μετά την υπογραφή της ταπεινωτικής συνθήκης, ο Βίκτωρ Αμεδαίος Γ΄ απεβίωσε στο Κάστρο του Μονκαλιέρι, έχοντας υποστεί αποπληξία. Ενταφιάστηκε στη Βασιλική της Σουπέργκα του Τορίνο.
Οικογένεια
Το 1750 νυμφεύτηκε τη Μαρία Αντωνία Φερδινάνδη των Βουρβόνων, κόρη του Φιλίππου Ε΄ της Ισπανίας και είχαν τέκνα:
ΚΟΝΚΑΚΑΦ Γκολντ Καπ 2009
Το ΚΟΝΚΑΚΑΦ Γκολντ Καπ του 2009 ήταν η εικοστή διοργάνωση ποδοσφαιρικού κυπέλλου της Β. Αμερικής γενικά και η δέκατη από τότε που άρχισε να λέγεται «Χρυσό Κύπελλο CONCACAF». Έγινε στις Ηνωμένες Πολιτείες της Αμερικής από τις 3 έως τις 26 Ιουλίου του 2009. Διοργανώνεται από την ποδοσφαιρική συνομοσπονδία της ηπείρου, την ΚΟΝΚΑΚΑΦ. Το Μεξικό νίκησε στον τελικό του Νιού Τζέρσεϊ τους διοργανωτές ΗΠΑ με 5-0. Αυτός ήταν ο όγδοος γενικά τίτλος του.
Προκριθείσες χώρες
Οι ομάδες που συμμετείχαν στο τουρνουά ήταν:
Διαιτητές
Οι παρακάτω διαιτητές επιλέχθηκαν για τη διοργάνωση:
Περιγραφή διοργάνωσης
Οι ομάδες χωρίζονται σε 3 ομίλους. Από εκεί περνούν στη νόκ-άουτ φάση οι δύο πρώτες και οι δύο καλύτερες δεύτερες. Στη φάση νόκ-άουτ υπάρχουν τέσσερα ζευγάρια σε μονούς αγώνες. Οι τέσσσερις που περνούν από τους προημιτελικούς πηγαίνουν στους δύο ημιτελικούς και οι νικητές αυτών προκρίνονται στον τελικό. Στη διοργάνωση δεν υπάρχει ο αγώνας του μικρού τελικού.
Δείτε επίσης
Κατηγορία:Διοργανώσεις CONCACAF (εθνικές ομάδες) Κατηγορία:Βόρεια Αμερική Κατηγορία:Ποδόσφαιρο το 2009
Τζόρτζιο Ναπολιτάνο
Ο Τζόρτζιο Ναπολιτάνο (Giorgio Napolitano, ορθή προφορά: Τζόρτζο Ναπολιτάνο, Νάπολη, 29 Ιουνίου 1925) είναι Ιταλός πρώην πολιτικός και ισόβιος γερουσιαστής, που υπηρέτησε ως Πρόεδρος της Ιταλίας (11ος) από το 2006 έως το 2015. Υπήρξε σημαντική μορφή του Κομμουνιστικού Κόμματος της χώρας ως τη διάλυσή του, το 1991. Ήταν Πρόεδρος της Βουλής (1992–1994), Υπουργός Εσωτερικών (1996–1998) και 2 φορές (1989 - 1992 και 1999 - 2004) Ευρωβουλευτής.
Στις εκλογές για την ανάδειξη Προέδρου της Ιταλικής Δημοκρατίας στις αρχές Μαΐου του 2006 ήταν υποψήφιος της Ένωσης του Ρομάνο Πρόντι και εξελέγη Πρόεδρος στην τέταρτη ψηφοφορία. Ανέλαβε καθήκοντα Προέδρου της Ιταλίας στις 15 Μαΐου 2006, διαδεχόμενος τον Πρόεδρο Κάρλο Ατζέλιο Τσιάμπι. Το 2013 έγινε ο πρώτος Πρόεδρος της Ιταλικής Δημοκρατίας ο οποίος επανεκλέγεται για δεύτερη συνεχόμενη θητεία. Παραιτήθηκε λόγω ηλικίας στις 14 Ιανουαρίου 2015.